Document ID: 32007D0737

SKLEP POLITIČNEGA IN VARNOSTNEGA ODBORA EUPOL COPPS/1/2007
z dne 30. oktobra 2007
o podaljšanju mandata vodje policijske misije/policijskega komisarja policijske misije Evropske unije za Palestinska ozemlja (EUPOL COPPS)
(2007/737/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti člena 25(3) Pogodbe,
ob upoštevanju Skupnega ukrepa Sveta 2005/797/SZVP z dne 14. novembra 2005 o policijski misiji Evropske unije za Palestinska ozemlja (1) in zlasti člena 11(2) Skupnega ukrepa,
ob upoštevanju naslednjega:
(1)
V členu 11(2) Skupnega ukrepa 2005/797/SZVP je določeno, da Svet pooblasti Politični in varnostni odbor (PVO) za sprejemanje ustreznih odločitev v skladu s členom 25 Pogodbe, vključno z odločitvijo, da na predlog generalnega sekretarja/visokega predstavnika spremeni strukturo poveljevanja.
(2)
PVO je dne 21. novembra 2006 na predlog generalnega sekretarja/visokega predstavnika s Sklepom 2006/853/SZVP (2) za vodjo misije/policijskega komisarja EUPOL COPPS do 31. decembra 2007 imenoval g. Colina SMITHA.
(3)
Generalni sekretar/visoki predstavnik je 18. oktobra 2007 PVO priporočil, da mandat g. Colina SMITHA podaljša za dodatno leto, in sicer do 31. decembra 2008 -
SKLENIL:
Člen 1
Mandat g. Colina SMITHA kot vodje misije/policijskega komisarja policijske misije Evropske unije za Palestinska ozemlja (EUPOL COPPS) se podaljša do 31. decembra 2008.
Člen 2
Ta sklep začne učinkovati z dnem sprejetja.
Uporablja se do 31. decembra 2008.
V Bruslju, 30. oktobra 2007

Labels: 18
15
5